สรุปบทความเรื่อง ถุงน้ำ ให้หน่อย
ถุงน้ำ Cyst พีซีโอเอส หรือ พีโอเอส กลุ่มอาการรังไข่มีถุงน้ำหลายใบ PCOS หรือ POS Polycystic ovarian syndrome ถุงน้ำอัณฑะ ภาวะน้ำขังเฉพาะที่รอบอัณฑะ Hydrocele testis เนื้องอก Tumor มะเร็ง Cancer ก้อนในเต้านม Breast mass ไทรอยด์ โรคของต่อมไทรอยด์ Thyroid thyroid diseases ถุงน้ำ Cyst ใช้เรียกความผิดปกติอย่างหนึ่งของเนื้อเยื่อหรือของอวัยวะทั่วร่างกาย โดยถุงน้ำจะมีลักษณะเป็นถุงปิด ค่อนข้างกลม ภายในอาจเป็นอากาศ ของเหลวน้ำ Fluid หรือ Body fluid หรือของเหลวปนกับเนื้อเยื่อที่มีลักษณะเป็นก้อนเนื้อ Semi-solid material เมื่อมองลักษณะภายนอกของถุงน้ำจะคล้ายก้อนเนื้อ ซึ่งเมื่อคลำดูจะได้ความรู้สึกว่ามีน้ำอยู่ข้างในก้อนและนิ่ม ถุงน้ำอาจมีขนาดเล็กๆเป็นมิลลิเมตรไปจนถึงขนาดใหญ่ได้หลายๆเซนติเมตร ทั้งนี้มักไม่ทราบสาเหตุที่แน่ชัดของการเกิดถุงน้ำ พบถุงน้ำได้ในทุกอายุตั้งแต่เด็กไปจนถึงผู้สูงอายุ และพบได้ทั้งในผู้หญิงและในผู้ชายใกล้เคียงกัน ถุงน้ำเกิดได้ในทุกอวัยวะทั่วร่างกายเช่น ที่ผิวหนัง กระดูก ไต ตับ อวัยวะเพศ สมอง และรังไข่ โดยทั่วไปถุงน้ำมักไม่เป็นอันตราย ไม่ใช่มะเร็ง แต่ถุงน้ำสามารถโตขึ้นได้ถ้ามีปริมาณของ เหลวน้ำในถุงเพิ่มขึ้นเรื่อยๆ อย่างไรก็ตาม ถุงน้ำชนิดที่มีเนื้อเยื่อปนอยู่ด้วยอาจเปลี่ยนเป็นโรค มะเร็งได้ แต่โอกาสเปลี่ยนเป็นมะเร็งพบได้น้อยมากเช่น ถุงน้ำรังไข่ที่เรียกว่า Dermoid cyst เป็นต้น ถุงน้ำมักไม่ก่ออาการ ดังนั้นถ้าไม่ได้เกิดในผิวหนังที่สามารถมองเห็นได้ด้วยตาเปล่า แพทย์จึงมักวินิจฉัยถุงน้ำได้โดยบังเอิญ จากการตรวจอัลตราซาวด์หรือเอกซเรย์คอมพิวเตอร์ ของอวัยวะต่างๆจากโรคอื่นๆเช่น การตรวจอัลตราซาวด์ภาพตับและหรือไตในการตรวจสุขภาพประจำปี เป็นต้น การรักษาถุงน้ำ ถ้ามีขนาดเล็กไม่จำเป็นต้องมีการรักษา แต่ถ้าถุงน้ำมีขนาดใหญ่อาจใช้การดูดน้ำออก การขูดผนังถุงน้ำเอาส่วนที่เป็นเนื้อเยื่อออก Curettage หรือการผ่าตัด ทั้งนี้ขึ้นกับตำแหน่งที่เกิดโรคและดุลพินิจของแพทย์
ถุงน้ำ Cyst ใช้เรียกความผิดปกติ ของเนื้อเยื่อหรืออวัยวะทั่วร่างกาย ถุงน้ำมีลักษณะเป็นถุงปิด ค่อนข้างกลม ภายในอาจเป็นอากาศ ของเหลวปนกับเนื้อเยื่อที่ลักษณะเป็นก้อนเนื้อ ยังไม่ทราบสาเหตุที่แน่ชัดของการเกิดถุงน้ำ พบได้ในทุกช่วงอายุ เกิดได้ในทุกอวัยวะทั่วร่างกาย โดยทั่วไปมักไม่เป็นอันตราย แต่ถุงน้ำที่มีเนื้อเยื่อปนอยู่ด้วยอาจเปลี่ยนเป็นโรค มะเร็งได้
ศัลยศาสตร์ (ศัลยศาสตร์) - Surgery,สูติศาสตร์ (สูติศาสตร์) - Obstetrics,อายุรศาสตร์ (อายุรศาสตร์) - Internal Medicine